OpenLLM-France/wikimedia huggingface dataset:
# Etsushi Ogawa

Etsushi Ogawa (小川悦司, Ogawa Etsushi, nascut el 23 de febrer de 1969 en la Prefectura de Niigata, Japó) és un mangaka japonès. Se graduà en la Universitat de Keio amb un títol en economia. És conegut pel seu manga Chūka Ichiban, que fou adaptat a l'anime.
En 2007, guanyà 31é Kodansha Manga Award per a manga de xiquets amb Tenshi no Frypan.

## Referències

* ↑ «過去の受賞者一覧 : 講談社漫画賞 : 講談社「おもしろくて、ためになる」出版を» (en (japonès)). Kodansha. Arxivat de l'original el 2010-07-25. [Consulta: 21 agost 2007].
# Ettrick (Wisconsin)

Ettrick és una població dels Estats Units a l'estat de Wisconsin. Segons el cens del 2000 tenia 521 habitants.

## Demografia

Segons el cens del 2000, Ettrick tenia 521 habitants, 241 habitatges, i 129 famílies. La densitat de població era de 309,5 habitants per km².
Dels 241 habitatges en un 27% hi vivien nens de menys de 18 anys, en un 40,2% hi vivien parelles casades, en un 10% dones solteres, i en un 46,1% no eren unitats familiars. En el 39% dels habitatges hi vivien persones soles el 21,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,95.
Per edats la població es repartia de la següent manera: un 22,5% tenia menys de 18 anys, un 9% entre 18 i 24, un 30,1% entre 25 i 44, un 17,1% de 45 a 60 i un 21,3% 65 anys o més.
L'edat mediana era de 38 anys. Per cada 100 dones de 18 o més anys hi havia 88,8 homes.
La renda mediana per habitatge era de 34.250 $ i la renda mediana per família de 45.987 $. Els homes tenien una renda mediana de 29.479 $ mentre que les dones 19.375 $. La renda per capita de la població era de 16.392 $. Aproximadament l'1,4% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ettrick» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Ettrick». American Fact Finder. Oficina del Cens dels Estats Units, 12-01-2010.
# Exvot d'un boc iberoromà

Exvot d'un boc iberoromà és un exvot del segle ii aC trobat a Malpartida de Cáceres. És una figureta de bronze de 13,2 x 6 x 8,5cm que forma part de la col·lecció permanent de la Biblioteca Museu Víctor Balaguer, gràcies a una donació de Carmen Jalón Larragoiti el 1918.

## Descripció

Bronze de tradició indígena, elaborat amb tècnica primitiva però amb un alt grau de realisme. Representa un boc en postura altiva i està muntat sobre una placa del mateix metall que recull una inscripció llatina dedicada a la dea lusitana Adaegina Turibrigensis. Se'n pot ressaltar el detallisme en la representació de les potes i el llom crespat, imitant el pèl de l'animal. El cos el separa de l'esquematisme dels bronzes ibèrics clàssics i, juntament amb el traç irregular de la inscripció llatina, confirma la cronologia del segle ii aC. Aquesta peça va ser trobada a Malpartida de Cáceres, en el paratge natural de Los Barruecos, al lloc conegut com a Dehesa de la Zafrilla per un pagès a prop d'un camí que duia al poble d'Arroyo del Puerco (Cáceres) per Eduardo María Jalón Larragoiti, XIII marquès de Castrofuerte, i donada per la seva germana al Museu Balaguer de Vilanova i la Geltrú, el 1918, amb motiu de l'homenatge que s'hi va retre a la mort del marquès. Guarda la següent inscripció: <<D(eae) S(anctae) T(uribrigensi) Ad(aeginae) Victorin(us) ser(vus) C(ornelius) Severae A(nimo) L(ibens) V(otum) S(olvit)>>, és a dir: "A la dea santa Turibrigensi Adaeginae, Victorí, serf de Cornèlia Severa, complí de bona gana el vot que li va oferir. El Museo Arqueológico Nacional de Madrid guarda una altra cabreta, femella, de bronze, idèntica, trobada al mateix lloc, que també conté una inscripció dedicada a la mateixa dea, però amb el nom d'un altre oferent: DE. S. A. T. COCCEIVUS MODESTI ANVS V. S., que es va traduir com: Consagrat a la dea Adaegina dels Turibrigensis. Cocel Modestià, en compliment d'un vot. Són les úniques inscripcions que es conserven dedicades a aquesta divinitat indígena de caràcter infernal, assimilada al culte de la dea Prosèrpina pels romans.

## Referències

* ↑ Biblioteca Museu Víctor Balaguer, n 3297.
* ↑ Ferrer Soler, Albert «El exvoto iberorromano de Malpartida de Cáceres dedicado a la deidad “Turibrigensi Adaeginae”». Archivo Español de Arqueología. Instituto de Historia (CSIC), Madrid. ISSN---0066-6742, 1948, pàg. 289.
* ↑ C P. Los Arcos «Las cabritas de Malpartida». Arcos, Revista trimestral. CP. Los Arcos. Malpartida de Cáceres (Cáceres), 01-12-1997, pàg. 25, a 29.
* ↑ Josep Mª Trullen --- Biblioteca Museu Víctor Balaguer. Guia de les col·leccions del Museu. pàg. 37. Edit. Organisme Autònom Biblioteca Museu V. Balaguer. Vilanova i la Geltrú. ISBN 84-931438-3-9
# Exyrias akihito

Exyrias akihito és una espècie de peix de la família dels gòbids i de l'ordre dels perciformes.

## Morfologia

* Els adults poden assolir fins a 11,1 cm de longitud total.

## Hàbitat

És un peix marí, de clima tropical i associat als esculls de corall que viu entre 10-50 m de fondària.

## Distribució geogràfica

Es troba al Pacífic occidental: des de les Illes Yaeyama (sud del Japó) fins a la Gran Barrera de Corall (Austràlia).

## Observacions

És inofensiu per als humans.

## Referències

* 1 2 3 4 «Exyrias akihito» (en anglès). FishBase. Froese, Rainer; Pauly, Daniel (editors).
* ↑ Hayashi, M. i T. Shiratori, 2003. Gobies of Japanese waters. TBS Buritanica Tokyp, 223 p.
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
* ↑ Kimura, S., K. Matsuura, T. Peristiwady, K. Shibukawa i S.R. Suharti, 2003. Fishes of Bitung, northern tip of Sulawesi, Indonesia. Ocean Institute, The University of Tokyo, 244 p.
* ↑ Kuiter, R.H. i T. Tonozuka, 2001. Pictorial guide to Indonesian reef fishes. Part 3. Jawfishes - Sunfishes, Opistognathidae - Molidae. Zoonetics, Austràlia. 623 - 893.
* ↑ Randall, J.E., 2008. Two new species and three new records of gobiid fishes from the Marshall Islands. Micronesica 40(1/2):285-303.
* ↑ Senou, H., T. Suzuki, K. Shibukawa i K. Yano, 2004. A photographic guide to the gobioid fishes of Japan. Heibonsha, Ltd., Tòquio. 534 pp.

## Bibliografia

* Allen, G., R. Steene, P. Humann i N. DeLoach, 2003. Reef Fish Identification - Tropical Pacific Florida, New World Publications, Inc. 480 p.

## Enllaços externs

* AQUATAB
# Federik Freak

Federik Freak és una sèrie de còmics de Rubén Fdez. per a "El Jueves", que des de 2007 ocupen habitualment una pàgina sencera de cada número.

## Trajectòria editorial

Federik Freak es va començar a publicar en el número 1557 de la revista.
El seu primer recopilatori, amb el subtítol de Onanist Life-style, es va vendre amb el número 1.707 de "El Jueves", corresponent a febrer de 2010. El segon recopilatori, venut també junt a la revista, es va dir ¡Para ti que eres virgen!, tot parodiant la secció d'Albert Monteys i Manel Fontdevila a la mateixa revista.
En 2013 l'editorial ¡Caramba! va publicar el primer recopilatori independent de la sèrie, anomenat Piraña social.

## Argument i personatges

El seu protagonista homònim és un jove catalogat com "freak", amb el comportament típic associat a aquest col·lectiu.
Comparteix aventures amb altres personatges típics de col·lectius tòpics (Benjamín el Gotiquito, Froilán el obeso mórbido) o simplement delirants i absurds (El gorila verde que solo Federik puede ver y oír).

## Referències

* ↑ López, Félix (2011). Federik Freak, Ediciones El Jueves, S.A., Barcelona, II-2010, "Tebeosfera".
* ↑ Para tí que eres virgen a tebeosfera
* ↑ Piraña Social a tebeosfera

## Enllaços externs

* Federik Freak, "El Jueves"
# Gamba (cràter)

Gamba és un cràter de l'asteroide del tipus Amor (433) Eros, situat amb el sistema de coordenades planetocèntriques a -20.6 ° de latitud nord i 54.1 ° de longitud est. Fa un diàmetre de 1.3 km. El nom va ser fet oficial per la UAI l'any 2003 i fa referència a Marina Gamba (c. 1570-1612), amant i mare de tres fills de Galileo Galilei.

## Referències

* ↑ "Gamba (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Sobel, Dava. Chivers Press. Galileo's Daughter, 2000..
# El Morral (Sallent)

El Morral és una masia situada al municipi de Sallent, a la comarca catalana del Bages. Data del segle xviii.

## Referències

* ↑ «El Morral | Mapes de Patrimoni Cultural». [Consulta: 26 gener 2022].
# Cal·lixè

Cal·lixè és el nom dels següents personatges:
* Cal·lixè d'Atenes, polític atenenc
* Cali·lixè de Rodes, escriptor grec
# Westminster (Carolina del Sud)

Westminster és una població dels Estats Units a l'estat de Carolina del Sud. Segons el cens del 2000 tenia 2.743 habitants.

## Demografia

Segons el cens del 2000, Westminster tenia 2.743 habitants, 1.191 habitatges i 761 famílies. La densitat de població era de 307,9 habitants/km².
Dels 1.191 habitatges en un 26,9% hi vivien nens de menys de 18 anys, en un 44,7% hi vivien parelles casades, en un 14,6% dones solteres, i en un 36,1% no eren unitats familiars. En el 32,2% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,9.
Per edats la població es repartia de la següent manera: un 23,5% tenia menys de 18 anys, un 9,6% entre 18 i 24, un 27% entre 25 i 44, un 24,6% de 45 a 60 i un 15,3% 65 anys o més.
L'edat mediana era de 38 anys. Per cada 100 dones de 18 o més anys hi havia 84 homes.
La renda mediana per habitatge era de 30.802 $ i la renda mediana per família de 36.678 $. Els homes tenien una renda mediana de 30.104 $ mentre que les dones 21.690 $. La renda per capita de la població era de 17.121 $. Entorn del 6,8% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westminster». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 11 agost 2010].
* ↑ «Geographic Comparison Table- Westminster». American Fact Finder. Oficina del Cens dels Estats Units, 12-01-2010.
# Tortisambert

Tortisambert és un antic municipi francès situat al departament de Calvados i a la regió de Normandia. L'any 2018 tenia 125 habitants. Des del 1r de gener de 2016 es va integrar en el municipi nou de Livarot-Pays-d'Auge com a municipi delegat. En reunir vint-i-dos antics municipis, aquest municipi nou és el més gros de tots els municipis nous de França.

## Demografia

El 2007 la població era de 144 persones. Hi havia 51 famílies i 86 habitatges: 52 habitatges principals, 26 eren residències i 7 desocupats. 84 eren cases i 2 eren apartaments.
La població ha evolucionat segons el següent gràfic:

## Economia

El 2007 la població en edat de treballar era de 97 persones, 65 eren actives i 32 eren inactives. Hi havia cinc empreses: comerços i serveis de proximitat. L'any 2000 hi havia 9 explotacions agrícoles que conreaven un total de 295 hectàrees.

## Referències

* ↑ «Commune de Livarot-Pays-d'Auge (14371)». Insee. [Consulta: 10 gener 2022].
* ↑ «Livarot-Pays d'Auge reste la plus grosse commune nouvelle de France». Ouest France, 12-01-2017.
* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Tortisambert a l'INSEE.
* Évolution et structure de la population Fitxa amb el detall de dades de Tortisambert a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Nelson Oduber

Nelson Orlando Oduber (Oranjestad, 7 de febrer de 1947) és un polític d'Aruba, que fou Primer Ministre d'Aruba entre 1989 i 1994 i entre 2001 i 2009.
Dirigí el Moviment Electoral del Poble (MEP) a la victòria de les eleccions al Parlament d'Aruba de 2001 i 2005, la primera victòria electoral consecutiva d'ençà que l'any 1986 Aruba esdevingué un territori amb un estatus a part. A les eleccions de 2009, celebrades als set estats el 25 de setembre, el partit d'Oduber perdé la majoria per primera vegada en vuit anys, en detriment de la principal oposició a l'illa: el Partit del Poble d'Aruba (AVP) i el seu líder Mike Eman. Just després d'acabar el mandat, Oduber anuncià que no lideraria l'oposició al parlament, el que significa que no prendria el càrrec de membre del Parlament, però seguiria sent el líder del seu partit.

## Referències

* ↑ «Nelson, Oduber» (en anglès). Google Books. [Consulta: 10 març 2013].
# El Campillo de la Jara

El Campillo de la Jara és un municipi de la província de Toledo a la comunitat autònoma de Castella-La Manxa. Limita amb Aldeanueva de San Bartolomé, La Estrella, La Nava de Ricomalillo, Sevilleja de la Jara, Puerto de San Vicente i Mohedas de la Jara.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 572 | 545 | 534 | 520 | 502 | 498 | 486 | 465 | 435 | 434 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Teresa Gómez González | UCD | 19/04/1979 |
| 1983 - 1987 | Juan Rodríguez García | AP/PDP/UL | 28/05/1983 |
| 1987 - 1991 | Tomás Aceituno Díaz | PSOE | 30/06/1987 |
| 1991 - 1995 | Tomás Aceituno Díaz | PSOE | 15/06/1991 |
| 1995 - 1999 | Santiago Gómez González (23/06/1997) Santiago Quiroga González | PP PP | 17/06/1995 |
| 1999 - 2003 | José Aceituno Ballesteros | Independent | 03/07/1999 |
| 2003 - 2007 | Emilio Gamino Sánchez | PSOE | 14/06/2003 |
| 2007 - 2011 | Emilio Gamino Sánchez | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* Diputació de Toledo.
* Pàgina no oficial de la població (per Nieves Palomo)
# Federació Mundial de les Societats de la Rosa

La Federació Mundial de les Societats de la Rosa (World Federation of Rose Societies) és una organització internacional privada, que inclou les societats nacionals de la rosa i l'objectiu de la qual és desenvolupar el coneixement sobre la rosa mitjançant l'organització de conferències internacionals i jugant el paper de centre d'informació global.
Va ser fundada en el Londres en 1968. Els membres fundadors van ser les societats nacionals de la rosa de huit països: Sud-àfrica, Austràlia, Bèlgica, Estats Units, Israel, Nova Zelanda, Romania i Regne Unit. Actualment 40 països estan afiliats, entre ells Espanya. Publica una revista bianual en anglés World Rose News. L'associació premia amb distincions a les noves varietats de roses, inclosa la de rosa favorita del món.

## Societats nacionals afiliades

* Sud-àfrica: Federation of Rose Societies of South Africa
* Alemanya: Gesellschaft Deutscher Rosenfreunde
* Argentina: Asociación Argentina de Rosicultura
* Austràlia: National Rose Society of Australia
* Àustria: Osterreichische Rosenfreunde Garten-Gesellschaft
* Bangladesh: National Rose Society of Bangladesh
* Bèlgica: Société royale nationale 'Les Amis de la rose'
* Bermuda: Bermuda Rose Society
* Canadà: Société canadienne des roses
* Xile: Asociación Chilena de la Rosa
* Xina: China Rose Society
* Dinamarca: Det Danske Rosenselskab
* Finlàndia: Suomen Ruususeura
* Espanya: Associació Espanyola de la Rosa
* Estats Units: American Rose Society
* França: Société française des roses
* Grècia: The Hellenic Rose Society
* Índia: Indian Rose Federation
* Irlanda del Nord: Rose Society of Northern Ireland
* Israel: The Jerusalem Foundation
* Itàlia: Associazione Italiana della Rosa
* Japó: Japan Rose Society
* Luxemburg: Letzeburger Rousefrënn
* Nova Zelanda: New Zealand Rose Society Inc.
* Noruega: Norsk Roseforening
* Pakistan: Pakistan National Rose Society
* Països Baixos: De Nederlandse Rozenvereniging
* Polònia: Polski Towarzystwo Milosników Róaz
* República Txeca: Czech Rosa Club
* Romania: Asociatia Amicii Rozelor din Romania
* Regne Unit: Royal National Rose Society
* Rússia: Russian Association of Rosarians
* Eslovàquia: Rosa Klub Zvolen - Slovakia
* Eslovènia: Drustvo Ljubiteljev Vrtnic Slovenije
* Suècia: Svenska Rosensällskapet
* Suïssa: Société suisse des roses
* Uruguai: Asociación Uruguaya de la Rosa
* Zimbàbue: Rose Society of Zimbabwe

## Referències

* 1 2 «World Federation of Rose Societies Information». Arxivat de l'original el 2015-05-03. [Consulta: 7 octubre 2017].
* ↑ Cairns, Thomas; McKinley, Michael D. All About Roses. Des Moines, Iowa: Meredith Books, 2007, p. 122. ISBN 978-0-696-23217-6.
* ↑ «Member Rose Societies». Arxivat de l'original el 2017-10-07. [Consulta: 7 octubre 2017].
# Fécamp

Fécamp és un municipi francès, situat al departament del Sena Marítim i a la regió de Normandia. L'any 1999 tenia 21.027 habitants.

## Fills il·lustres

* Louis-Armand Chardin (1755-1793) cantant (baríton) i compositor.
# Calderara di Reno

Calderara di Reno (en dialecte bolonyès: Caldarèra) és un comune (municipi) de la Ciutat metropolitana de Bolonya (antiga província de Bolonya), a la regió italiana d'Emília-Romanya, situat uns 10 km al nord-oest de Bolonya.
L'1 de gener de 2018 tenia 13.224 habitants.

## Història

Es considera que a la frazione de Sacerno es on, l'any 43 aC, August, Marc Antoni i Lèpid es van reunir per establir el Segon Triumvirat.

## Referències

* ↑ «Resident population on 1st January 2018» (en anglès). ISTAT. [Consulta: 14 febrer 2019].

## Enllaços externs

* Calderara di Reno - Lloc web oficial (italià)
# Arutua

Arutua és un atol de les Tuamotu a la Polinèsia Francesa. Està situat al nord-oest de l'arxipèlag, a 406 km al nord-est de Tahití i a 34 km a l'est de Rangiroa. És el cap de la comuna d'Arutua que inclou els atols de Apataki i Kaukura.

## Geografia

És un atol de forma quasi circular amb un diàmetre de 29 km. La superfície total, inclosa la llacuna, és de 530 km². L'ampla llacuna interior té un illot al mig i moltes piscicultures i granges de cultiu de perles. Només existeix un pas practicable per barques petites a l'entrada de la vila principal, Rautini, que va ser totalment reconstruïda després dels ciclons de l'any 1983. Té una pista d'aterratge en un illot a una hora de trajecte amb barca.
La població total és de 654 habitants al cens del 2002. L'illa produeix copra, perles i nacre. Els habitants segueixen els antics costums i l'atol ha proporcionat alguns del millors músics de les illes.
* Mapa de distàncies
* Arutua Kaukura (48,2 km) Ahe (102,5 km) Apataki (47,1 km) Avatoru (Rangiroa) (112,2 km)

## Història

Arutua vol dir «ona d'alta mar». Va ser descobert pel neerlandès Jacob Roggeveen, el 1722, que el va anomenar Meersorgh. També s'ha conegut com a Rurik, nom del vaixell del rus Otto von Kotzebue que hi arribà el 1816.
Històricament el grup s'ha conegut com a illes Palliser, nom donat per James Cook.
# Tractat de Fort St. Stephens

El Tractat de Fort St. Stephens o Tractat de Choctaw Trading House fou signat el 26 d'octubre de 1816 entre els choctaws (una tribu d'amerindis dels Estats Units) i el govern dels Estats Units a la casa comercial choctaw. El tractat va cedir 10.000 acres (40 km²) de terres choctaw a l'est del riu Tombigbee. La terra fou canviada per 6.000 dòlars anuals durant vint anys. Això equivalia a 80.000 dòlars del 2008.

## Termes

El preàmbul comença amb,
| « | James Madison, President dels Estats Units d'Amèrica, pel general John Coffee, John Rhea, i John M'Kee, comissionats plenipotenciaris dels Estats Units, degudament autoritzats per a aquest propòsit, d'una banda, i els mingos, homes i guerrers principals de la nació choctaw, en consell reunit, per altra banda, han redactat els següents articles, que, en ser ratificats pel president dels Estats Units, amb el consell i consentiment del Senat, seran obligatoris per a les dues parts ... | » |
| — -Tractat de Fort St. Stephens, 1816 |||
* Terres cedides
* Pagament als choctaw de 6.000 dòlars anuals durant 20 anys i 10.000 en mercaderies.

## Signataris

John Coffee, John Rhea, John McKee, Mushoolatubbee, Pooshamallaha, Pukshunnubbu, General Terror, Choctaw Eestannokee, General Humming Bird, Talking warrior, David Folsom, Bob Cole, Oofuppa, Hoopoieeskitteenee, Hoopoieemiko, i Hoopoieethoma.
Testimonis: Tho. H. Williams, secretari de la comissió; John Pitchlynn, intèrpret; Turner Broshear, intèrpret; M. Mackey, intèrpret; Silas Dinsmoor; i R. Chamberlin.

## Vegeu també

* Llista de tractats choctaw
* Tractat de Hopewell
* Tractat de Fort Adams
* Tractat de Fort Confederation
* Tractat de Hoe Buckintoopa
* Tractat de Mount Dexter
* Tractat de Doak's Stand
* Tractat de Washington City
* Tractat de Dancing Rabbit Creek
* Llista de tractats

## Enllaços externs

* Indian Affairs: Laws and Treaties (Tractat amb els Choctaw, 1816) Arxivat 2014-10-16 a Wayback Machine.
# Federació Mundial d'Associacions pel Dret a Morir

La Federació Mundial d'Associacions pel Dret a Morir és una federació internacional d'associacions que defensen els drets de les persones a la lliure determinació en el final de la seva vida, el dret a morir dignament i l'accés lliure a l'eutanàsia.
La federació, fundada el 1980, compta amb més de 46 associacions de 27 països i realitza reunions periòdiques de caràcter internacional sobre la manera de morir i la mort.

## Referències

* ↑ Lloc web oficial
* ↑ «Country, Member and Non-Member Information, World Federation of Right to Die Societies». Arxivat de l'original el 2011-05-15. [Consulta: 16 octubre 2011].

## Vegeu també

* Dret a morir
* Dret a Morir Dignament

## Enllaços externs

* Lloc web oficial
# Tractat de Fraternitat i Concòrdia de 1983

El Tractat de Fraternitat i Concòrdia va ser inicialment signat pels presidents d'Algèria, Chadli Bendjedid, i de Tunísia, Habib Burguiba, en el 16 de març de 1983 i després també s'adherí Mauritània el 13 de desembre del mateix any. L'objectiu del tractat era edificar un "Gran Magrib àrab" i una integració econòmica entre aquests països.

## Referències

* ↑ Ostos, Manuel «Argelia y Tunicia firman un tratado de fraternidad y de concordia» (en castellà). El País [Madrid], 19-03-1983. ISSN: 1134-6582.
* ↑ Segura, Antoni. El Magreb: del colonialismo al islamismo (en castellà). Edicions Universitat Barcelona, 1994. ISBN 978-84-475-0636-1.
* ↑ Aguirrebengoa, Pedro López «El Magreb y el proceso euromediterráneo: Una perspectiva europea y española» (en castellà). Cuadernos de estrategia, 106, 2000, pàg. 237–266. ISSN: 1697-6924.
# Autocles (comandant)

Autocles (en grec antic Aὐτοκλῆς) fou un comandant atenenc, fill de Tolmeu, que va viure al segle v aC.
Va ser un dels generals que va dirigir l'expedició a Citera el 424 aC. Junt amb els seus dos companys, Nícies i Nicòstrat, va ratificar, per part d'Atenes, la treva que el 423 aC es va establir durant un any amb Esparta, segons Tucídides a la Història de la guerra del Peloponès.

## Referències

* ↑ 1.Autocles a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 446